Kjetil Rekdal

Kjetil Rekdal (s. 6. marraskuuta 1968 Molde) on norjalainen jalkapallovalmentaja ja entinen keskikenttäpelaaja ja puolustaja. Kesästä 2024 lähtien hän on toiminut Aalesundin päävalmentajana.

 Ura pelaajana 

Rekdal pelasi urallaan kotimaansa Norjan lisäksi Saksassa, Ranskassa ja Belgiassa. Seurajoukkueuralla Rekdalin palkintokaappiin ei pokaaleja kertynyt, suurimpina saavutuksina Norjan mestaruushopea kausina 1987 ja 2004.

Norjan maajoukkueessa Rekdal pelasi 83 A-maaottelua debytoituaan Italiaa vastaan vuonna 1987. Hän teki maajoukkuepaidassa 17 maalia ja oli mukana kaksissa MM-kisoissa 1994 ja 1998. Rekdal on kahdella MM-kisoissa tekemällään maalilla Norjan paras MM-kisojen maalintekijä.

 Meriitit pelaajana 

 Norjan mestaruushopeaa: 1987, 2004
 Norjan 1.divisioona: 2001
 Jalkapallon maailmanmestaruuskilpailut
2.kierros 1998
1.kierros 1994

 Ura valmentajana 

Rekdal aloitti valmennusuransa Vålerenga IF:n pelaajavalmentajana kaudella 2001. Rekdalin johdolla joukkue nousi Tippeligaeniin 1.divisioonan voittajana kauden päätteeksi.

Vålerenga taisteli kausina 2002 ja 2003 alemmassa keskikastissa ja säilytti sarjapaikkansa 2003 karsinnoissa Sandefjordia vastaan. Kausi 2004 antoi jo merkkejä paremmasta Vålerengan taistellessa mestaruudesta Rosenborgia vastaan. Mestaruus karkasi Trondheimiin maalieron turvin. 

Kaudella 2005 Rekdal palautti Vålerengan mestaruuskantaan 21 vuoden tauon jälkeen seuran vietyä mestaruuden pisteen erolla IK Startiin. Kausi 2006 lähti puolustavien mestarien osalta kehnosti käyntiin ja joukkue laahasi sarjan häntäpäässä. Kun eurokarsinnatkin menivät poskelleen, Rekdal erosi tehtävistään elokuussa 2006.

Marraskuussa 2006 Rekdal palasi Belgiaan entiseen seuraansa Lierseen. Seura oli tuolloin Belgian liigan viimeisenä kerättyään vain kaksi pistettä 15 ottelusta. Rekdalin johdolla Lierse onnistui nousemaan sarjakarsijan paikalle ja vältti suoran putoamisen. Karsinnoissa kuitenkin voittoja ei tullut riittävästi ja loppujen lopuksi Lierse putosi Belgian 2. divisioonaan. 

Kesällä 2007 Rekdal siirtyi Saksan 2. Bundesliigassa pelanneen 1. FC Kaiserslauternin peräsimeen. Pesti päättyi kuitenkin potkuihin jo helmikuussa 2008, kun Kaiserslautern oli sarjan hännillä kerättyään vain kolme voittoa 19 ottelussa.

Syyskuussa 2008 Rekdal palasi valmennustehtäviin, kun Tippeligaenissa toiseksi viimeisenä majaileva Aalesunds FK palkkasi hänet uudeksi päävalmentajaksi. Rekdal ny AaFK-trener

Rekdal pelasti Aalesundin putoamiselta kaudella 2008 ja sai jatkaa seuran päävalmentajana. Menestys ei kuitenkaan ole ollut liigassa päätähuimaavaa, ja putoamispeikko on vainonnut seuraa koko kauden. Cupissa seura teki kuitenkin tulosta ja eteni aina finaaliin saakka kaataen välierissä Odd Grenlandin 1–0. Marraskuussa pelattavassa finaalissa seura kohtasi Molden. Aalesund win and reach history cup final Loppuottelu oli tasainen ja tiukka paikalliskamppailu, joka ratkesi vasta rangaistuspotkukilpailun jälkeen Aalesundin seurahistorian ensimmäiseen cupin mestaruuteen. Aalesund-jubel verden rundt etter cupgullet Kaudella 2010 Aalesund pelasi huomattavasti vahvemman liigakauden ja sijoittui lopulta neljänneksi, vaikka cupissa mestaruutta puolustanut joukkue putosikin jo kolmannella kierroksella. Kaudella 2011 Rekdal jatkoi hyvää työtään Aalesundin peräsimessä ja johdatti joukkueensa jälleen cupin loppuotteluun. Rekdalin ja seuran toinen mestaruus sinetöityivät, kun SK Brann kaatui loppuottelussa 2–1. Slått ut av Aalesund og tok NM-gull med Aalesund Kauden 2012 jälkeen seurajohto päätti lopettaa valmennusyhteistyön Rekdalin kanssa. Rekdal: Nach vier Jahren ist Schluss - unfreiwillig

Tammikuussa 2013 Rekdal palasi kaksivuotisella sopimuksella Vålerengan päävalmentajaksi. Rekdal ansatt som Vålerenga-trener: - Veldig glad Rekdalin johdolla Vålerenga on yrittänyt palata takaisin Norjan huipulle, mutta seura on joutunut tyytymään keskikastin sijoituksiin Tippeligaenissa. Parhaimmillaan Rekdal on luotsannut seuran kuudenneksi kaudella 2014. Kaudella 2016 Vålerenga juuttui sarjan alempaan keskikastiin. Lokakuussa 2016 Rekdal ja seura purkivat sopimuksensa.Trenerskifte i Vålerenga: Deila overtar nå

Toukokuun lopulla 2018 Rekdalista tuli Norjan liigan hännille juuttuneen IK Startin päävalmentaja.Rekdal blir ny Start-trener Rekdal ei onnistunut nostamaan Startia pois putoamiskamppailusta, vaan seura putosi liigasta kauden päätteeksi. Hän sai potkut seurasta huhtikuussa 2019.Rekdal ferdig i Start: – Har vært tøft for alle

Elokuussa 2020 Rekdalista tuli HamKamin päävalmentaja.PRESSEMELDING: Kjetil Rekdal ny HamKam-trener Hän lutosasi seuran kauden päätteeksi 1. divisioonassa yhdeksänneksi. Kaudella 2021 HamKam voitti divisioonamestaruuden ja nousi pääsarjaan ensimmäistä kertaa sitten kauden 2008.HamKam klare for Eliteserien: Vant Obos-ligaen med to runder igjen

Joulukuussa 2021 Rekdal allekirjoitti kolmivuotisen sopimuksen Rosenborgin kanssa.Rekdal klar som ny RBK-trener Rekdalin alaisuudessa Rosenborgin tulokset jäivät heikoiksi ja lopulta hän sai potkut kesällä 2023.Rekdal ferdig i Rosenborg: – Skuffende

Tammikuussa 2024 Rekdalista tuli kyproslaisen AC Omonian päävalmentaja. Hän sai kuitenkin potkut vain puolentoista kuukauden jälkeen.Klubben bekrefter: Rekdal ferdig som trener i Omonia

Kesällä 2024 Rekdal palasi valmentajaksi Norjaan, kun 1. divisioonan viimeiseksi juuttunut Aalesund palkkasi hänet päävalmentajakseen.Kjetil Rekdal kjem tilbake til AaFK som ny trenar: – Gler seg veldig 

 Meriitit valmentajana 

 Norjan mestaruus: 2005
Hopeaa 2006
 Norjan cup (2): 2009, 2011
 Norjan 1. divisioona (2): 2001, 2021

 Lähteet 

Luokka:Norjalaiset jalkapalloilijat
Luokka:Norjalaiset jalkapallovalmentajat
Luokka:Vuonna 1968 syntyneet
Luokka:Elävät henkilöt